Pellissier Gemeente - Ek is nuut
Pellissier Gemeente is waar mense Jesus kan ontmoet, deel kan wees van lewegewende gemeenskap en almal is welkom. Ons glo daarin dat ons as gelowiges vir mekaar en die wêreld Jesus moet leef, ons gawes ontdek en dit moet aanwend in die Koninkryk.
Ons het in persoon eredienste (waarvoor plek geboek moet word op ons tuisblad) en aanlyn eredienste.
9:30 am (ook uitgesaai)
6:30 pm (ook uitgesaai)
Afrikaans/Engels, wit/swart/bruin/blou en pienk. Straight/gay/iets anders. Oud/jonk. Christen/nie-so-seker-nie. Jy. Jy is welkom.
'n Tipiese diens is 'n uur lank. Ons sing splinternuwe liedere en ou bekendes- Afrikaans en Engels- gelei deur ons toegewyde musiek bedienings span. Trek gemaklik aan- ons hou van jou nes jy is- kortbroek of das en pak- jy is welkom soos jy gemaklik is.
As jy kinders het- daar is kinderkerk en groepe vir babas tot graad 6 kinders tydens die dienste. Kuier asb voor en na dienste saam met ons en kom drink 'n koffie- hier is hartlike mense met wie jy lekker kan gesels.